Гэтай страшнай трагедыі Лазар Ран прысвяціў серыю афортаў "Менскае гета", якія і склалі аснову цяперашняй экспазіцыі. У шэрагу афортаў адлюстраваны разнастайныя бытавыя сцэны з жыцця гета, і ў кожнай з іх, поўнай унутранага драматызму, падкрэслены матывы бясконцага страху, трывогі, турбот. Своеасаблівыя партрэтныя працы: мастак стварае яркія абагульненыя вобразы, моцныя сваёй духоўнасцю, сваёй унутранай воляй нават тут, у гета.